عموماً ہر خاندان میں کچھ نہ کچھ خصوصیات ایسی ہوتی ہیں جو کم وبیش اس کے تمام افراد میں پائی جاتی ہیں ، کوئی خاندان علم وفن میں ممتاز ہوتا ہے ، کوئی زہد وورع میں کوئی اور کسی خاص وصف میں ربیع کا خاندان یعنی بنی ثور عبادت وریاضت میں نمایاں اورممتاز تھا ، شبرما کا بیان ہے کہ میں نے کوفہ میں بنی ثور سے زیادہ فقیہ اور عبادت گزار شیوخ اورکسی قبیلہ میں نہیں دیکھے ، ابی بکر زبیدی اپنے باپ کی زبانی بیان کرتے ہیں کہ میں نے ثوریوں اور غریبوں سے زیادہ مسجد میں بیٹھنے والا کوئی خاندان نہیں دیکھا ۔
Entity: ربیع — Type: /person